Essere Lodge Guest House | LekkeSlaap
Essere Lodge Guest House is 'n gaste-lodge en 'n funksie-venue in die platteland, sowat 5,6 km van Tulbagh af. Verblyf word in 8 gerieflike B&B-suites en 'n houthuis in 'n inheemse tuin met 'n pragtige uitsig op die Witzenberge aangebied.
Die suites is gerieflik en ideaal vir 'n romantiese wegbreek of vir enkelreisigers. Elke suite het 'n koninggrootte-bed en 'n en suite-badkamer met 'n bad of stort. Verder het elke suit ook WiFi, 'n yskassie met voorraad en tee- en koffiemaakgeriewe. Ontbyt word in die eetarea in die skuur bedien of op die stoep wat 'n uitsig oor die tuin en op die berge bied.
Die plaasstyl-kothuis is ideaal vir paartjies of 'n naweek saam met vriende. Daar is 2 slaapkamers, 1 met 'n koningingrootte-bed en die ander met 'n dubbelbed, sowel as 'n badkamer met 'n stort. Verder is daar 'n oopplan-leefarea met 'n toegeruste kombuis en 'n gerieflike sitarea met 'n nagemaakte stoof-verwarmer. 'n TV met sekere DStv-kanale is beskikbaar. Die sitarea lei na 'n dek met 'n Jacuzzi, braai en uitsig op die berge. Tee- en koffiemaakgeriewe en 'n mandjie hout word voorsien. Ekstra hout kan by ontvangs gekoop word. Indien gaste nie lus is om hul eie ontbyt te maak nie kan hulle ontbyt in die skuur vanaf 8:30 tot 10:30 teen 'n ekstra koste geniet.
'n Kroeg met plaaslike bier en wyn, 'n braai-area en 'n pizza-oond is op die perseel beskikbaar. Die hoofkuierplek is 'n ruim, opgeknapte skuur met vensters wat vanaf die vloer tot plafon strek. Geniet die uitsig vanaf die 2 stoepe of ontspan met 'n boek voor die kaggel. Veilige parkeerplek is agter afstandbeheerde hekke op die eiendom beskikbaar.
Essere Lodge Guest House is naby verskeie besienswaardighede en doendinge, soos die omliggende wingerde, Waterval Natuurreservaat, Saronsberg-teater en trekkerritte tot bo-op Saronsberg.
4.8 uit 5van 21 resensies vir Essere Lodge Guest House
Tulbaghweg Erf 110, Tulbagh, 6820, Wes-Kaap
Gaste dink Essere Lodge Guest House het 'n uitstekende ligging
https://travelground.imgix.net/AAEAAQAAAAAAAAAAAAAAJGVjN2Q4NmUxLWY2ZjEtNDQxNy05YzYyLTM2Y2E2ZTc4Y2I2ZQ?w=1440&h=960&fit=crop&auto=enhance,format,compress&q=80 Vanaf R1 200 per nag (plek vir 2) 21 5 1 5 Erf 110 Tulbagh Road Tulbagh 6820 Wes-Kaap 086 999 0018 14:00-19:00 11:00 -33.314028517101 19.103204402447